
Sprijin integrat pentru educația timpurie în județul Ilfov și Mun. București, prin programul „Start în educație”: 832 copii, 539 părinți și 174 de educatori beneficiază de resurse educaționale și intervenții dedicate

Județul Ilfov și Mun. București, 2026. În perioada octombrie 2025 – septembrie 2026, 8 comunități vulnerabile din județul Ilfov și București sunt incluse în proiectul „Start în educație”, cel mai amplu program național dedicat educației timpurii, derulat de Fundația World Vision România și Fundația OMV Petrom.
Programul urmărește să ofere copiilor preșcolari șanse mai bune la educație încă din primii ani de viață, prin intervenții complementare care sprijină simultan copilul, familia, grădinița și cadrele didactice. Activitățile programului includ distribuirea de resurse educaționale pentru copiii preșcolari, sesiuni de educație parentală în cadrul „Școala Părinților”, dotarea grădinițelor cu kit-ul educațional „ABC Grădi” și formarea cadrelor didactice în cadrul unui curs acreditat.
 „Ghiozdănel cu viitor” pentru copiii preșcolari 
Fiecare copil preșcolar inclus în program primește un „Ghiozdănel cu viitor”, care cuprinde materiale educaționale moderne și adaptate nevoilor de dezvoltare ale vârstei. Rechizitele, cărțile, jocurile educative și materialele pentru activități practice îi ajută pe copii să învețe prin joacă și să își dezvolte abilitățile cognitive, motrice și sociale.
Intervenția urmărește să încurajeze participarea constantă la grădiniță și să ofere familiilor resurse care susțin continuarea învățării și acasă.
„Ghiozdănelele dăruite preșcolarilor au reprezentat mai mult decât simple materiale educaționale. Ele au creat cadrul ideal pentru ca părinții să petreacă timp de calitate alături de copiii lor, încurajând activități comune, conexiune emoțională și momente de apropiere atât de necesare în primii ani de dezvoltare. Proiectul a adus lumină, emoție și încredere în ochii celor mici și recunoștință în sufletul familiilor.”, a povestit un educator.

Grădinițe dotate cu materiale educaționale
17 gradinițe din program au primit kitul educațional „ABC Grădi”, care conține materiale materiale educaționale și jocuri adaptate vârstei copiilor. Resursele contribuie la dezvoltarea limbajului, motricității, atenției și colaborării între copii, sprijină procesul de învățare într-un mod interactiv și oferă educatorilor instrumente suplimentare pentru lucrul cu preșcolarii, fiind integrate în activitățile zilnice. 
“Resursele educaționale oferite prin activitatea ABC Grădi au transformat activitățile de zi cu zi într-o experiență mai dinamică, creativă și incluzivă pentru copii. Jocul, explorarea și învățarea 


s-au împletit firesc, stimulând dezvoltarea motrică, cognitivă și socio-emoțională. Impactul s-a resimțit nu doar în entuziasmul copiilor, ci și în implicarea crescută a familiilor, care au devenit parteneri activi în procesul educațional. ABC Grădi a contribuit la consolidarea unei comunități unite în jurul nevoilor și potențialului fiecărui copil.” a declarat un educator.

Ateliere pentru părinți și resurse pentru consolidarea relației părinte–copil
În cadrul componentei „Școala Părinților”, părinții participă la ateliere de educație parentală, unde discută despre dezvoltarea emoțională a copiilor, comunicarea în familie și metode de sprijin adaptate vârstei preșcolare. Programul oferă părinților acces la instrumente practice și resurse care pot fi folosite în activitățile de zi cu zi cu cei mici, precum Ghidul părinților pentru educația timpurie.
Totodată, aceștia au acces la o bibliotecă video cu tutoriale disponibile online pe canalul Youtube Start în educație, resursă disponibilă tuturor părinților interesați să susțină dezvoltarea copiilor între 0 și 6 ani.
„Pentru mine, acest curs a fost o experiență cu adevărat valoroasă. Am înțeles cât de mult contează gesturile și reacțiile de zi cu zi în dezvoltarea emoțională a copilului și am descoperit modalități prin care îl pot susține cu mai multă răbdare, încredere și empatie. Am învățat să îl încurajez fără comparații și să construiesc un mediu în care să se simtă în siguranță și apreciat. Plec din acest program cu numeroase idei practice și cu dorința de a le aplica, pas cu pas, în relația cu copilul meu.”, a declarat unul dintre părinții participanți la activitățile programului.
„Acest curs mi-a oferit o perspectivă nouă asupra relației cu copilul meu. Am înțeles cât de importantă este comunicarea autentică și cât de valoros este echilibrul dintre a-l ghida și a-i lăsa libertatea de a descoperi lumea în propriul ritm. Mi-am dat seama că, din dorința de a face totul cât mai bine, uit uneori să mă opresc și să îl ascult cu adevărat. A fost o experiență care m-a ajutat să reflectez, să mă cunosc mai bine ca părinte și să capăt mai multă încredere că pot fi mai prezent, mai conștient și mai blând în fiecare zi.” a povestit un alt părinte participant.

Cadre didactice formate pentru a susține întreaga comunitate 
174 de educatori din județul Ilfov și București participă la cursul acreditat „Bune practici în educația parentală”, prin care își dezvoltă competențele de colaborare cu părinții și metodele de lucru centrate pe nevoile copilului. Aceștia devin, la rândul lor, resurse valoroase pentru părinți și comunități, consolidând legătura dintre grădiniță, familie și copil.
Programul contribuie la consolidarea relației dintre familie și grădiniță și susține crearea unui mediu educațional bazat pe comunicare, empatie și implicare activă.



„Când m-am înscris la acest curs, am avut emoții și chiar m-am întrebat dacă îmi va fi cu adevărat de folos. Încă de la prima întâlnire, însă, am descoperit oameni calzi, deschiși și dornici să împărtășească din experiențele lor, ceea ce m-a făcut să mă simt parte dintr-o comunitate. La finalul cursului, am plecat mai încrezătoare în forțele proprii, mai bogată sufletește și cu numeroase idei și instrumente practice dobândite atât prin activitățile propuse, cât și prin interacțiunea cu colegele alături de care am învățat. Am început deja să aplic la grupă multe dintre strategiile și practicile învățate, iar schimbările pozitive sunt vizibile atât în colaborarea cu părinții, cât și în relațiile dintre părinți și copii.”, a declarat unul dintre cadrele didactice participante.
Cadrele didactice au la dispoziție și un ghid de activități pentru părinți și educatori – „Joc și Joacă – mișcare și distracție pentru cei mici”.  
Începând din acest an, părinții, educatorii și specialiștii au acces la startineducatie.ro, primul hub național dedicat educației timpurii din România, lansat de Fundația World Vision România și Fundația OMV Petrom. Platforma oferă gratuit resurse și instrumente pentru părinți, educatori și grădinițe: de la ghiduri și activități practice, la webinare, cursuri și programe de mentorat dedicate dezvoltării copiilor în primii ani de viață.

Patru ani de intervenții dedicate educației timpurii
”Start în educație” vine în sprijinul a 240.000 de copii cu vârste între 3-6 ani, 50.000 de părinți, 9.000 de educatori și 4.500 de grădinițe din comunitățile defavorizate din toată țara. Ajuns la al patrulea an de implementare, „Start în educație” continuă să dezvolte un model integrat de intervenție care susține accesul copiilor vulnerabili la educație timpurie de calitate. 
De asemenea, programul contribuie la întărirea parteneriatului dintre familie, școală și comunitate și promovează importanța primilor ani de viață în dezvoltarea copiilor.
Despre World Vision România
World Vision România este o organizație care desfășoară programe de educaţie, intervenție umanitară, dezvoltare și advocacy, având în centru bunăstarea copilului. În 32 de ani de activitate, a sprijinit peste 500.000 de copii și adulți din aproape 3.000 de comunități din 41 de județe. Organizația face parte din rețeaua World Vision International, prezentă în aproape 100 de țări.

Despre Fundația OMV Petrom
Lansată în 2022, Fundația OMV Petrom susține programe și investiții pe termen lung pentru comunități dezavantajate, în trei domenii cheie: educație, mediu și sănătate. Mai multe detalii pe www.fundatiaomvpetrom.ro.





Localitățile din județul Ilfov și București care au beneficiat de proiect în anul școlar 2025 - 2026:

2. Afumați
3. Brătulești
4. București
5. Buriaș
6. Chitila
7. Cocioc
8. Periș
9. Petrăchioaia
image1.wmf

image2.png
world Vision i

ROMANIA




